
6                                                                  DR 30.7.2018                                                       

 
Ada di antara rakyat Malaysia yang terus ingin berada di sana, mereka anggap 

mereka selamat. Maka usaha evakuasi itu telah pun selesai. Oleh itu tidak perlu tentera 
Malaysia terus berada di sana. Ini kerana mereka sedang berperang dengan negara jiran 
mereka. Kita tidak mahu terlibat dalam mana-mana konflik antara negara jiran dan kita boleh 
menghantar tentera ke mana-mana jikalau dipohon, dipinta di bawah United Nations.  

Dasar ini kekal. Oleh sebab itulah kita ingin membawa balik tentera kita daripada 
Arab Saudi, dengan hubungan dengan Arab Saudi kita akan pertingkatkan dari semasa ke 
semasa. Saya sendiri telah bertemu dengan Duta Arab Saudi di Malaysia. Kita berbincang 
program-program yang akan mengeratkan hubungan termasuk kalau perlu, latihan tentera 
bersama. Akan tetapi bukan kita berada di sana untuk terlibat dalam peperangan antara dua 
negara jiran. 

Inilah pendirian dasar berkecuali Malaysia dahulu dan sekarang, ianya kekal sampai 
hari ini. Terima kasih... [Dewan tepuk] 

Tuan Hassan bin Abdul Karim [Pasir Gudang]: Dengan izin Tuan Yang di-Pertua. 
Yang Berhormat Menteri Pertahanan, saya ingin tahu pendirian kerajaan sekarang tentang 
adakah membenarkan kapal-kapal termasuk kapal perang yang berkuasa nuklear atau 
membawa senjata nuklear melalui Selat Melaka dan perairan Malaysia yang luas ini. Terima 
kasih. 

Tuan Mohamad bin Sabu: Malaysia sekarang sudah menjadi negara maritim yang 
amat penting. Hampir semua laut kita sekarang adalah daerah ekonomi seperti Laut China 
Selatan dan juga Selat Melaka. Selat Melaka menjadi laluan yang paling sibuk dalam dunia 
sekarang ini. Lebih 100,000 buah kapal melintasi Selat Melaka setiap tahun. Oleh itu, 
menjaga keselamatan Laut China Selatan dan Selat Melaka amat penting bagi Malaysia. 
Oleh itu, kita akan berusaha secara dialog diplomasi pertahanan dengan negara-negara 
besar supaya tidak menjadikan Laut China Selatan pertarungan mereka.  

Adapun bila ada claim yang bertindih terhadap tanah-tanah atau pulau-pulau yang 
ada di Laut China Selatan, negara Asian muafakat untuk berunding secara dialog dengan 
kerajaan-kerajaan yang menuntut wilayah-wilayah itu. Adapun kehadiran China dan juga 
Amerika Syarikat mempamerkan kekuatan mereka di Laut China Selatan amat 
membimbangkan kita. Oleh itu, usaha-usaha diplomasi akan diteruskan dengan lebih giat 
dengan Amerika, China supaya tidak menjadikan rantau ini kawasan pertarungan. 

Kapal-kapal nuklear kalau hendak lalu kita boleh bincang tetapi hendak berlabuh 
dan mengadakan latihan, Malaysia tidak akan bersetuju kerana ia boleh membawa satu 
konflik yang buruk di rantau ini pada masa yang akan datang... [Dewan tepuk] Sekian, terima 
kasih. 

 

3. Tuan P. Prabakaran [Batu] minta Menteri Pembangunan Usahawan menyatakan, 
adakah langkah-langkah pengiraan sudah dimulakan ke atas harta, hak dan liabiliti 
kepunyaan Kerajaan Malaysia dan Jabatan Pembangunan Koperasi. 

Menteri Pembangunan Usahawan [Tuan Mohd Redzuan Yusof]: Tuan Yang di-
Pertua, Suruhanjaya Koperasi Malaysia merupakan satu entiti yang diperbadankan pada 1 
Januari 2008 di bawah Akta Suruhanjaya Koperasi Malaysia 2007 [Akta 665] bagi 
menggantikan Jabatan Pembangunan Koperasi (JPK). 

Selaras dengan akta tersebut, Menteri bagi menjalankan kuasa yang diberikan oleh 
subseksyen 5(1) Akta 665 telah membuat perintah peletakhakkan berkuat kuasa 1 Januari 
2008 bagi segala harta, hak dan liabiliti Kerajaan Malaysia. 

Ketua Pendaftar Koperasi Bagi Malaysia di bawah Akta Koperasi 1993 dan 
pemindah-pemindah lain yang berhubungan dengan koperasi melalui penyiaran dalam Warta 
Kerajaan, Jilid 53, Nombor 26 bertarikh 17 Disember 2009 melalui perintah peletakan hak 
tersebut, maka segala harta, hak dan liabiliti telah diserah kepada Suruhanjaya Koperasi 
Malaysia. 

 

 

 



Ada di antara rakyat Malaysia yang terus ingin berada di sana, mereka anggap mereka selamat. Maka usaha evakuasi itu telah pun selesai. Oleh itu tidak perlu tentera Malaysia terus berada di sana. Ini kerana mereka sedang berperang dengan negara jiran mereka. Kita tidak mahu terlibat dalam mana-mana konflik antara negara jiran dan kita boleh menghantar tentera ke mana-mana jikalau dipohon, dipinta di bawah United Nations. Dasar ini kekal. Oleh sebab itulah kita ingin membawa balik tentera kita daripada Arab Saudi, dengan hubungan dengan Arab Saudi kita akan pertingkatkan dari semasa ke semasa. Saya sendiri telah bertemu dengan Duta Arab Saudi di Malaysia. Kita berbincang program-program yang akan mengeratkan hubungan termasuk kalau perlu, latihan tentera bersama. Akan tetapi bukan kita berada di sana untuk terlibat dalam peperangan antara dua negara jiran. Inilah pendirian dasar berkecuali Malaysia dahulu dan sekarang, ianya kekal sampai hari ini. Terima kasih... [Dewan tepuk] Tuan Hassan bin Abdul Karim [Pasir Gudang]: Dengan izin Tuan Yang di-Pertua. Yang Berhormat Menteri Pertahanan, saya ingin tahu pendirian kerajaan sekarang tentang adakah membenarkan kapal-kapal termasuk kapal perang yang berkuasa nuklear atau membawa senjata nuklear melalui Selat Melaka dan perairan Malaysia yang luas ini. Terima kasih. Tuan Mohamad bin Sabu: Malaysia sekarang sudah menjadi negara maritim yang amat penting. Hampir semua laut kita sekarang adalah daerah ekonomi seperti Laut China Selatan dan juga Selat Melaka. Selat Melaka menjadi laluan yang paling sibuk dalam dunia sekarang ini. Lebih 100,000 buah kapal melintasi Selat Melaka setiap tahun. Oleh itu, menjaga keselamatan Laut China Selatan dan Selat Melaka amat penting bagi Malaysia. Oleh itu, kita akan berusaha secara dialog diplomasi pertahanan dengan negara-negara besar supaya tidak menjadikan Laut China Selatan pertarungan mereka. Adapun bila ada claim yang bertindih terhadap tanah-tanah atau pulau-pulau yang ada di Laut China Selatan, negara Asian muafakat untuk berunding secara dialog dengan kerajaan-kerajaan yang menuntut wilayah-wilayah itu. Adapun kehadiran China dan juga Amerika Syarikat mempamerkan kekuatan mereka di Laut China Selatan amat membimbangkan kita. Oleh itu, usaha-usaha diplomasi akan diteruskan dengan lebih giat dengan Amerika, China supaya tidak menjadikan rantau ini kawasan pertarungan. Kapal-kapal nuklear kalau hendak lalu kita boleh bincang tetapi hendak berlabuh dan mengadakan latihan, Malaysia tidak akan bersetuju kerana ia boleh membawa satu konflik yang buruk di rantau ini pada masa yang akan datang... [Dewan tepuk] Sekian, terima kasih. 3. Tuan P. Prabakaran [Batu] minta Menteri Pembangunan Usahawan menyatakan, adakah langkah-langkah pengiraan sudah dimulakan ke atas harta, hak dan liabiliti kepunyaan Kerajaan Malaysia dan Jabatan Pembangunan Koperasi. Menteri Pembangunan Usahawan [Tuan Mohd Redzuan Yusof]: Tuan Yang di- Pertua, Suruhanjaya Koperasi Malaysia merupakan satu entiti yang diperbadankan pada 1 Januari 2008 di bawah Akta Suruhanjaya Koperasi Malaysia 2007 [Akta 665] bagi menggantikan Jabatan Pembangunan Koperasi (JPK). Selaras dengan akta tersebut, Menteri bagi menjalankan kuasa yang diberikan oleh subseksyen 5(1) Akta 665 telah membuat perintah peletakhakkan berkuat kuasa 1 Januari 2008 bagi segala harta, hak dan liabiliti Kerajaan Malaysia. Ketua Pendaftar Koperasi Bagi Malaysia di bawah Akta Koperasi 1993 dan pemindah-pemindah lain yang berhubungan dengan koperasi melalui penyiaran dalam Warta Kerajaan, Jilid 53, Nombor 26 bertarikh 17 Disember 2009 melalui perintah peletakan hak tersebut, maka segala harta, hak dan liabiliti telah diserah kepada Suruhanjaya Koperasi Malaysia.